สมศักดิ์ แจง จ่ายเงินเยียวยาเหยื่อโคราช ไม่เกิน 7 วัน 
สมศักดิ์ เทพสุทิน รมว.ยุติธรรม แจง จ่ายเงินเยียวยาเหยื่อ กราดยิงโคราช ไม่เกิน 7 วันแน่นอน ขั้นต่ำไม่น้อยกว่า 1.1 แสนบาท บางรายอาจได้มากกว่า ขณะนักท่องเที่ยวได้มากกว่าคนไทย เพราะเขามีวงเงินประกันภัยสำหรับท่องเที่ยววันที่ 11 ก.พ. นายสมศักดิ์ เทพสุทิน รมว.ยุติธรรม ให้สัมภาษณ์ถึงการเยียวยาผู้ได้รับผลกระทบจากเหตุกราดยิงที่ จ.นครราชสีมา ว่า กระทรวงยุติธรรม จะดำเนินการจ่ายเงินเยียวยา หลังจากสำนักงานตำรวจแห่งชาติ ทำเอกสารคดีเรียบร้อยแล้ว หลังจากได้ข้อมูลภายใน 7 วัน จะสามารถจ่ายเงินให้กับญาติผู้เสียชีวิตในทันที แต่เหตุการณ์นี้เราจะเร่งดำเนินการให้เร็วกว่ากรอบเวลาดังกล่าว ข้อมูลล่าสุด มีผู้เสียชีวิต 1 คน ที่ยังไม่ได้นำร่างออกจากโรงพยาบาล คงต้องรอดูตรงนั้น ถ้าทุกอย่างเรียบร้อยไม่เกิน 7 วัน ได้รับเงินเยียวยาแน่นอน ส่วนจำนวนเงินจะต้องดูเป็นกรณีไป แต่ขั้นต่ำไม่น้อยกว่า 110000 บาท บางรายก็อาจจะได้มากกว่านี้ ส่วนผู้ได้รับบาดเจ็บต้องดูเป็นกรณีไป อาจจะมีค่าเสียเวลาการทำงาน หรือบางคนถ้าพิการจะได้รับการดูแลมาก ส่วนที่มีการวิจารณ์ว่า เหตุใดนักท่องเที่ยวได้รับเงินจำนวนมากกว่าคนไทยนั้น เป็นเพราะเขามีวงเงินประกันภัยสำหรับการท่องเที่ยวด้วย และการดำเนินการของกระทรวงยุติธรรม เป็นการดำเนินการตามกฎหมายที่มีมาแล้ว วงเงินที่จะเยียวยาก็ไม่จำเป็นต้องเข้าสู่ที่ประชุมคณะรัฐมนตรี (ครม.) สามารถทำโดยอนุกรรมการระดับจังหวัดสรุปเรื่อง และจ่ายเงินเยียวยาได้เลย เราจะพยายามรักษาสิทธิให้กับทุกคนอย่างเต็มที่ ให้ได้รับเงินสูงสุด
สมศักดิ์ เทพสุทิน รมว.ยุติธรรม แจง จ่ายเงินเยียวยาเหยื่อ กราดยิงโคราช ไม่เกิน 7 วันแน่นอน ขั้นต่ำไม่น้อยกว่า 1.1 แสนบาท บางรายอาจได้มากกว่า ขณะนักท่องเที่ยวได้มากกว่าคนไทย เพราะเขา 
กราดยิงโคราช,เงินเยียวยา,สมศักดิ์ เทพสุทิน,รมว.ยุติธรรม,จ่ายเงินภายใน 7 วัน,เงินเยียวยาเหยื่อ,ข่าวทั่วไป